দুজনের প্রোফাইল ছবি ছিল না, তাই কারো চেহারা সম্পর্কে কারোরই ধারনা ছিল না। এইভাবে ফেইসবুকে পরিচয়ের সূত্র ধরে আদনান দেখা করতে আসে নীলপরী এ্যাকাউন্টের মালিক মেয়েটির সাথে। কিন্তু সেখানে ভুল করে দেখা হয়ে যায় অন্য মেয়ের সাথে, যার ফেইসবুক এ্যাকাউন্টের নামও নীলপরী। প্রথম দেখাতেই ভালো লেগে যায় দুজনকে দুজনার। মেয়েটির নাম নীলাঞ্জনা। কিন্তু রাতে আসল ফ্রেন্ডের সাথে চ্যাট করে ওরা বুঝতে পারে ওদের ভুল। পরদিন আদনান দেখা করতে যায় আসল নীলপরীর সাথে। কিন্তু এই মেয়েকে আর ভালো লাগে না তার। বারবার মনে পড়ে নীলাঞ্জনার কথা। অত:পর খুঁজতে শুরু করে তাকে।